Die wêreld in foto’s – 9 Januarie 2019Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Twee besoekers neem ’n selfie tydens die 95ste Pitti Immagine Uomo-modeuitstalling in Firenze, Italië. Dié uitstalling is een van die wêreld se belangrikste forums vir mansklere en -modebykomstighede. (Foto: Cheng Tingting, Xinhua) Yslandse perde speel Woensdag in hul kamp in Wehrheim naby Frankfurt, Duitsland. (Foto: Michael Probst, AP) Pro-Brexit-ondersteuners betoog Woensdag buite die parlement in Londen. Daar is heelwat teenkanting teen Brittanje se voorgenome onttrekking aan die Europese Unie op 29 Maart vanjaar – dít sonder ŉ Brexit-ooreenkoms wat Brittanje se toekomstige verhouding met die oorblywende Europese lidlande sal bepaal. (Foto: Jonathan Brady, AP) Sneeubedekte bome Woensdag op die Taunus-heuwels naby Frankfurt, Duitsland. (Foto: Michael Probst, AP) Eende swem Woensdag in ŉ nagemaakte meer in die Sempione-park in Milaan, Italië. (Foto: Luca Bruno, AP)